Legal Document

Category: 179

Text:
17. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ Αριθ.Φ.141.2/51/111539 της 5/9 Δεκ  1974 (ΦΕΚ Β΄ 1291) Περί ρυθμίσεως σπουδαστικών θεμάτων Εθνικού Μετσοβίου Πολυτεχνείου ακαδημαϊκού έτους 1974-75. Έχοντας υπ’ όψει: α) Τας διατάξεις της παρ.5 της υπ’αριθ. 107/1962 Π.Υ.Σ κυρωθείσης δια του άρθρ.1 του Ν.Δ/τος υπ’ αριθ.4263/1962 (ΦΕΚ 187 Α΄) «περί κυρώσεως της υπ’αριθ.107/1962 Π.Υ.Σ. «περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων» και β)την πρότασιν της Συγκλήτου του Εθνικού Μετσοβίου Πολυτεχνείου, την διατυπωθείσαν κατά την συνεδρίαν αυτής της 26.11.74, αποφασίζομεν:  Καθορίζομεν τα θέματα φοιτήσεως και εξετάσεων των σπουδαστών του Εθνικού Μετσοβίου Πολυτεχνείου κατά το ακαδημαϊκόν έτος 1974-75 ως ακολούθως: 1.Αι αναβληθείσαι επαναληπτικαί προαγωγικαί εξετάσεις, ακαδημαϊκού έτους 1973-74, ως και αι ορισθείσαι εξετάσεις δια της παρ.2 της υπ’αριθ. Φ.141.2/36/71624/24.8.74 υπουργικής αποφάσεως θα διεξαχθούν δια τα μη εξετασθέντα μαθήματα από 30.11.1974 έως 17.12.1974. 2.Αι αναβληθείσαι εξετάσεις της τρίτης εξεταστικής περιόδου ακαδ. έτους 1973-74 ως και αι ορισθείσαι δια της παρ. 4 της ως άνω υπουργικής αποφάσεως, θα διεξαχθούν δι’ απάσας τας τάξεις από 16.1.1975 έως 29.1.1975 ανευ διακοπής της διδασκαλίας των μαθημάτων. 3.Αι εξετάσεις προς απόκτησιν νέου βαθμού ετησίας προόδου των οφειλομένων μαθημάτων θα διεξαχθούν δι’ απάσας τας τάξεις, πλην των τελευταίων από 12.5.75 έως 17.5.1975. Δια τας τελευταίας τάξεις θα διεξαχθούν από 3.3.1975 έως 8.3.1975.  Κατά την διάρκειαν των ως άνω εξετάσεων δεν θα γίνη διακοπή της διδασκαλίας των μαθημάτων. 4.Δια τους σπουδαστάς της Γ΄ τάξεως της Σχολής Πολιτικών Μηχανικών και Γ΄ και Δ΄ τάξεως της σχολής Αγρονόμων-Τοπογράφων Μηχανικών ακαδ. έτους 1974-1975 θα διατεθή το από 18.12.1974 έως 21.12.1974 χρονικόν διάστημα δια την διεξαγωγήν των Μεγάλων Γεωδαιτικών Ασκήσεων. Εις τας ασκήσεις ταύτας υποχρεούνται να λάβουν μέρος και όσοι εκ των σπουδαστών των ως άνω Σχολών δεν έτυχον προβιβασίμου βαθμού εις αυτάς. 5.Η διδασκαλία των μαθημάτων της Α΄ σπουδαστικής περιόδου άρχεται δια τας πρώτας τάξεις την 9.12.1974, δια τας λοιπάς τάξεις την 18.12.1974 και λήγει δι’ απάσας τας τάξεις, πλην των τελευταίων, την 8.3.1975. 6.Η διδασκαλία των μαθημάτων της Β΄σπουδαστικής περιόδου απασών των τάξεων, πλην των τελευταίων, άρχεται την 10.3.1975 και λήγει την 31.5.1975. 7.Η διδασκαλία των μαθημάτων των τελευταίων τάξεων λήγει την 22.3.1975. 31.Γ.δ.16 Φοίτηση, εξετάσεις κλ.π. Εθνικού Μετσόβιου Πολυτεχνείου Φοίτηση, εξετάσεις κλ.π. Εθνικού Μετσόβιου Πολυτεχνείου 31.Γ.δ.17 8.Καταργείται ο υπό της παρ. 3 του άρθρ 3 του υπ’αριθ.563/1961 Β.Δ/τος προβλεπόμενος υποχρεωτικός έγγραφος διαγωνισμός των διδασκομένων μαθημάτων, ο δε βαθμός ετησίας προόδου θα δοθή υπό του αρμοδίου καθηγητού κατ’ ελευθέραν κρίσιν επι τη βάσει: α)Της κανονικής φοιτήσεως των σπουδαστών. β)Των εργαστηριακών ασκήσεων και των σπουδαστικών εργασιών, και  γ)Των φροντιστηριακών δοκιμασιών επί της τρεχούσης ύλης, αι οποίαι ήθελον εκτελεσθή κατά τας ώρας διδασκαλίας ή ασκήσεων εκάστου μαθήματος. 9.Αι προαγωγικαί εξετάσεις των εξαμηνιαίων και ετησίων μαθημάτων απασών των τάξεων, πλην των τελευταίων, άρχονται την 9.6.1975 και λήγουν την 30.6.1975. 10.Αι προαγωγικαί εξετάσεις των σπουδαστών της τελευταίας τάξεως άρχονται την 31.3.1975 λήγουν την 19.4.1975. 11.Η παράδοσις των διπλωματικών εργασίων υπό των τελειοφοίτων σπουδαστών απασών των Σχολών θα γίνη μέχρι της 7.6.1975 ο δε αρμόδιος καθηγητής υποχρεούται όπως δι’ εγγράφου πίνακος του κατατιθεμένου εις την Γραμματείαν της οικείας Σχολής μέχρι της 14.6.75 δηλώση ποίαι εργασίαι γίνονται κατ’ αρχήν δεκταί. 12.Αι προφορικαί εξετάσεις εις την επί διπλώματι εργασίαν των τελοιοφοίτων σπουδαστών απασών των Σχολών θα διεξαχθούν από 16.6.75 έως 21.6.75. 13.Αι γραπταί επί διπλώματι εξετάσεις των τελειοφοίτων σπουδαστών απασών των Σχολών θα διεξαχθούν από 23.6.75 εως 30.6.75. Η παρ. 13 ετροποποιήθη δια της υπ’ αριθ Φ.141.3/36/57726 της 17 Ιουν./2 Ιουλ. 1975 (ΦΕΚ Β΄703) αποφ. Υπ. Παιδείας και αι επί διπλώματι εξετάσεις των τελειοφοίτων σπουδαστών διεξήχθησαν μέχρι της 6 Ιουλ. 1975, ειδικώς δια το ακαδημαϊκόν έτος 1974-75. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 330,05) Σελ. 330,05 (α) Τεύχος 593 - Σελ. 111